google/wiki40b huggingface dataset:
Kontrola kvality

Kontrola kvality je meranie zvolených hodnôt alebo pozorovanie zvolených vlastností, ktoré určujú kvalitu produktu alebo služieb. Prvou úlohou je vyjadrenie kvality ako číselnej hodnoty (buď vzostupnej alebo zostupnej), a druhou je udržanie tejto hodnoty v stanovenom intervale. Zvýšenie požadovanej hodnoty kvality ma zvyčajne za následok rast priamych vstupných nákladov.

Priebežná

Kontroluje sa každý výrobný krok. Napríklad u sústruhu keď sa kontroluje presnosť pri každej otáčke obrobku.
Používa sa pri požiadavkách na vysokú flexibilitu a zároveň vysokú kvalitu, hlavne výrobe prototypov a zákazkových dielcov.

Výstupná priebežná

Každý dielec je podrobovaný výstupnej kontrole, metódy bývajú dosť sofistikované (laser, spektrometer atď.). Pre stredné série.
Napúčanie dreva

Napúčanie dreva (nesprávne bobtnanie dreva) je vlastnosť dreva zväčšovať pri pohlcovaní vody svoje lineárne a objemové rozmery. 
Maximálne množstvo vody, ktoré môže drevo pohltiť, je 28-30% (na porovnanie: škrob asi 33%, kasein asi 100%). Keď sa pohlcuje suché drevo vodou, vylučuje sa najprv teplo (teplo napúčania) a zväčšuje sa objem dreva. Objem napučaného dreva je menší ako súčet objemu vody a dreva. Rozdiel nazývame kontrakcia a udáva veľkosť stlačenia bunkových stien. K ďalšiemu pohlcovaniu kvapaliny dochádza bez veľkého vylučovania tepla a stláčaní vnútorných stien. Drevo vo vode napúča, pretože voda vniká medzi bunkové steny a rozťahuje ich od seba.
Elektrický rušeň 112

Vývoj

Účelom prestavby poškodeného stroja na iný typ bola potreba vyskúšať nové technológie pre plánovaný rad 111. Nový bol predovšetkým systém regulácie výkonu – a to pulzná regulácia. V skúšobnej prevádzke vykazoval rušeň pri posune oproti predchádzajúcemu radu 110 úsporu elektrickej energie až 55%. Skúšky boli úspešné a mohlo sa teda pristúpiť k výrobe sériových strojov novej rady 111.

Prevádzka

Rušeň bol nasadený v mieste svojho pôvodného pôsobiska – teda v Ostrave. Nebol však príliš obľúbený, pretože mal nižšiu adhéznu hmotnosť, z tohto dôvodu nebol schopný vyvinúť dostatočnú ťažnú silu. Už roku 1991 bol odstavený a v roku 1996 oficiálne zrušený. Rušeň potom slúžil ako zdroj náhradných dielov až do roku 2001, kedy bol rozobraný a zošrotovaný.
Plch (okres Pardubice)

Poloha

Obec leží na samom okraji pardubického okresu v blízkosti cesty zo Starých Ždánic do Osic. Asi 500m za obcou pardubický okres končí a hraničí s královohradeckým. Najbližším väčším mestom sú Lázně Bohdaneč, vzdialené od obce cca 6 km smerom na juh.
Obec leží v nadmorskej výške 226 m, je tvorená jedinou ulicou o dĺžke asi 700 m. Plch je plne plynofikovaný a je napojený na mestský vodovod z Pardubíc. V obci je tlačiareň a ďalšie malé firmy.

Dejiny

Prvá písomná zmienka o obci pochádza z roku 1777. Historické pramene uvádzajú, že Plch bol založený v roku 1777 na mieste vysušeného Rybníka. K jeho spojeniu cestou so susednými Starými Ždánicemi a tým aj k tzv. „hradeckej ceste“ (cesta Přelouč - Hradec Králové) došlo v roku 1846. Plch má v súčasnosti 95 trvalo bývajúcich občanov. Počet obydlí v obci (33-35) sa po dve stáročia takmer nezmenil.
Novodobá história Plcha začína v roku 1990, kedy sa obec osamostatnila a získala vlastnú samosprávu. V obci vyvíjajú činnosť dve organizácie - Zbor dobrovoľných hasičov a Český záhradkársky zväz.
Meropé (dcéra Kypsela)

Meropé alebo Meropa (starogr. Μερόπη – Meropé) je v gréckej mytológii dcéra Kypsela z Arkádie.
Keď Heraklovci porazili na Peloponéze posledného mykénskeho vládcu Tisamena a polostrov si podrobili, krajinu si synovia Heraklovca Aristomacha rozdelili žrebom. Temenos sa stal vládcom v Argu, kde predtým vládol Tisamenos, keďže Aristodéma počas záverečných bojov zabil blesk, Lakónia so svojim kráľovským sídlom v Sparte bola pridelená jeho synom Eurysthenovi a Proklovi a Kresfontes sa stal kráľom Messénie.
Kresfontes sa následne oženil s Meropou, dcérou arkádskeho kráľa Kypsela a manželia sa stali rodičmi troch synov. Kresfonta a jeho dvoch starších synov nespokojní Messénčania po krátkom čase zavraždili a Polifontes, ktorý bol tiež rodený Heraklovec, donútil Meropu k sobášu a zmocnil sa trónu. Meropa však svojho najmladšieho syna Aipyta dala do výchovy svojmu otcovi do Arkádie a tak smrti unikol. Keď potom mladý Aipytos dospel, tajne sa vrátil, Polyfonta zabil a v Messénii nastúpil na kráľovský trón.
Angaïs

Poloha

Obec má rozlohu 5,94 km². Najvyšší bod je položený 412 m n. m. a najnižší bod 214 m n. m.

Obyvateľstvo

Počet obyvateľov obce je 824 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mapex

Mapex je značka bicích nástrojov a hardwaru, ktoré vyrába firma KHS Musical Instrument Company v Taiwane. Firma je na trhu približne 20 rokov.

Produkty

Mapex ponúka bicie súpravy v troch triedach. Pre začiatočníkov, pre pokročilých a pre profesionálov. Cenovo najnižšie pre začiatočníkov sú série Q, QR a VX, pre mierne pokročilých sú to série M Birch a Pro M. Profesionálne série sú značené ako Saturn a Orion.

Spolupráca

Mapex spolupracuje s firmami Janus (pedále) a Black Panther (rytmické malé bubny). Blany na bubnoch Mapex sú značky Remo.
Malokarpatská kapela

História

Malokarpatská kapela bola založená na jeseň 1975. Bola zložená z členov Symfonického orchestra Česko-slovenského rozhlasu v    Bratislave a z členov orchestra Slovenskej filharmónie . Kapelníkom bol trubkár Vladimíra Jurča. Neskôr vystupovali pod vedením Adama Hudeca. Názov kapely - Malokarpatská kapela bol inšpirovaný pohorím Malé Karpaty.
Guchan

Poloha

Obec má rozlohu 2,59 km². Najvyšší bod je položený 1 526 m n. m. a najnižší bod 761 m n. m.

Obyvateľstvo

Počet obyvateľov obce je 140 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Supercruise

Supercruise je výraz, ktorý znamená schopnosť lietadla dlhodobo letieť nadzvukovou rýchlosťou bez použitia prídavného spaľovania. Pravdepodobne najznámejšie lietadlo, ktoré využívalo supercruise, bolo nadzvukové dopravné lietadlo Concorde.

Výhody

Väčšina vojenských lietadiel potrebuje na dosiahnutie a udržanie nadzvukových rýchlostí použitie prídavného spaľovania, ktoré však dramaticky zvyšuje spotrebu paliva a tým výrazne skracuje vytrvalosť letu týchto lietadiel. Lietadlá, schopné dosiahnuť nadzvukové rýchlosti bez použitia prídavného spaľovania, majú vo všeobecnosti pri nadzvukovom lete väčší dolet. Použitie prídavného spaľovania tiež zásadným spôsobom demaskuje lietadlo (výraznejšia stopa lietadla v infračervenom spektre, viditeľné plamene šľahajúce z trysiek motora, väčšia hlučnosť), ktoré je potom pre protivníka ľahším cieľom. Supercruise je preto jednou z kľúčových schopností, ktoré sú požadované pri nadzvukových lietadlách kategórie stealth, akými sú napríklad F-22 Raptor a Suchoj Su-57. No napriek tomu, definícia stíhacieho lietadla 5. generácie supercruise nezahŕňa, čoho dôkazom je aj F-35 Lightning II, ktoré touto schopnosťou nedisponuje.

História

Prvé lietadlo schopné dosiahnuť nadzvukovú rýchlosť bez použitia prídavného spaľovania bolo britské English Electric Lightning, ktoré prvý takýto let absolvovalo 11. augusta 1954. Avšak, jeho schopnosť letieť nadzvukovou rýchlosťou bez prídavného spaľovania bola značne obmedzená. Lietadlo dosiahlo rýchlosť približne 1,22 M. Neskoršie verzie dosahovali podstatne vyššie rýchlosti.
Prvým dopravným lietadlom, ktoré disponovalo schopnosťou supercruise bol sovietsky Tupolev Tu-144.
Kanadské národné vodnopólové družstvo mužov

Vrcholné podujatia

Jeho najväčším úspechom na olympijských hrách je 9. miesto, ktoré dosiahlo v roku 1976, keď turnaj OH organizoval kanadský Montreal. Naposledy sa kvalifikovalo na OH 2008 v Pekingu, kde skončilo predposledné.
Okrem prvého podujatia sa zúčastnilo na všetkých majstrovstvách sveta. Do roku 2007 sa umiestňovalo vždy medzi 13. a 15. miestom. V Taliansku 2009 sa však dokázalo prebojovať do štvrťfinále turnaja a nakoniec skončilo ôsme, čo je jeho zatiaľ najlepšie umiestnenie.
Najviac úspechov zaznamenalo na kontinentálnych podujatiach. 1 striebornú a 6 bronzových medailí získalo na vodnopólovom turnaji Panamerických hier. Tú striebornú získalo na hrách v roku 2011 v mexickej Guadalajare, keď podľahlo až vo finále tímu USA. Na panamerickom podujatí Pohára UANA, ktorý je zároveň kvalifikáciou na MS, vybojovalo družstvo 2 strieborné medaily a v roku 2011 v domácom bazéne vo Winnipegu zlato (keď sa ho hlavný ašpirant na víťazstvo – tím USA, nezúčastnil). V roku 2013 a 2015 si zopakovalo prvenstvo.
Kanadské družstvo sa nepravidelne od roku 2005 zúčastňuje aj svetovej ligy. 4-krát sa mu podarilo postúpiť na finálový turnaj a najlepšie skončilo v rokoch 2008 a 2014, na 6. mieste.
Lanthenans

Poloha

Obec má rozlohu 3,36 km². Najvyšší bod je položený 592 m n. m. a najnižší bod 389 m n. m.

Obyvateľstvo

Počet obyvateľov obce je 61 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
FK Inter Bratislava

História oddielu

Za futbalovým klubom stála firma Apollo, neskôr Slovnaft. Inter patril medzi silné futbalové oddiely už v bývalom Česko-Slovensku a patril k špičke aj v slovenskej lige. V bývalej federálnej lige bol účastníkom od roku 1962 (predtým ČH)s prerušením v ročníkoch 1972/1973 a 1986/1987; t. j. 36 ročníkov. Bilancia: 1058 zápasov (429 - 259 - 370), skóre 1543:1323, 1117 bodov. 
Na Majstrovstvách Európy 1976 v Juhoslávii hral vo víťaznom mužstve Česko-Slovenska aj hráč Interu Ladislav Jurkemik.
Na Majstrovstvách Európy 1980 v Taliansku hrali v bronzovom mužstve Česko-Slovenska aj hráči Interu Ladislav Jurkemik a Jozef Barmoš.
Na Majstrovstvách sveta 1982 v Španielsku hrali v mužstve Česko-Slovenska aj hráči Interu Ladislav Jurkemik a Jozef Barmoš.
V rokoch 2000 a 2001 sa Interu podarilo získať titul majstra Slovenskej republiky a zároveň aj Slovenský pohár.
Seniorské družstvo Interu bolo po odpredaní licencie v roku 2009 do FK Senica obnovené roku 2010 pod názvom FK Inter Bratislava, o.z. 
V sezóne 2013/2014 vyhral Inter Majstrovstvá regiónu Bratislava s náskokom 5 bodov pred druhým FC Rohožník a postúpil do 3. ligy. 
V sezóne 2016/2017 vyhral Inter III. ligu Bratislava o bod pred druhým FC Rohožník a postúpil do II. ligy.
Peter Žiga

Život

Pochádza z rodiny bývalého riaditeľa Východoslovenských štátnych lesov.
V rokoch 1990–1995 študoval Podnikovohospodársku fakultu Ekonomickej univerzity v Bratislave v Košiciach. Počas štúdia, v 1991, absolvoval kurz pre študentov z východnej Európy pod záštitou Union Bank of Switzerland vo švajčiarskom St. Gallene. Po ukončení štúdia bol zástupcom a konateľom v niekoľkých slovenských aj zahraničných firmách. Jednou z nich je aj Taper, spol. s r.o., ktorá v súčasnosti patrí k najväčším obchodníkom s drevom na Slovensku.
Peter Žiga je ženatý a má 2 deti. Ovláda anglický, nemecký a ruský jazyk.

Politická činnosť

Po parlamentných voľbách v 2006 bol zvolený za poslanca NR SR. Od 19. júla 2006 vykonával funkciu štátneho tajomníka Ministerstva hospodárstva SR.
Vo voľbách v 2010 bol opätovne zvolený za poslanca NR SR, kde vykonával funkciu predsedu Výboru pre kontrolu vojenského spravodajstva.
Po predčasných parlamentných voľbách v 2012 sa stal ministrom životného prostredia.
Po voľbách v 2016 bol zvolený za ministra hospodárstva. Portál EurActiv ho v tom roku zaradil medzi 40 najvplyvnejších ľudí slovenskej energetiky.
Estinnes

Obyvateľstvo

Obec má približne 7 627 obyvateľov (2010).
Péter Fülöp Kocsis

Životopis

Narodil sa v maďarskom meste Szeged. Študoval filozofiu a teológiu v Níreďháze a pedagogiku a psychológiu v Ríme v Taliansku. 
V roku 1989 prijal kňazskú vysviacku a pôsobil v Níreďháze. V roku 1995 vstúpil do bi-rituálneho kláštora otcov benediktínov v Chevetogne v Belgicku. V roku 1998 prijal mníšsky postrih z rúk Szilárda Keresztesa a prijal rehoľné meno Fülöp (Filip).

Po dovŕšení kanonického veku 75 rokov eparchom Szilárdom Keresztesom ho pápež Benedikt XVI. vymenoval za hajdúdorožského eparchu a zároveň za apoštolského administrátora eparchie v Miškolci. Chirotóniu prijal z rúk svojho predchodcu, a zároveň kňažského svätiteľa, Szilárda Keresztesa a spolusvätiteľmi boli Ján Babjak a Milan Šášik. V roku 2015 ho pápež František povýšil do hodnosti metropolitného arcibiskupa ako aj na hlavu Maďarskej gréckokatolíckej cirkvi.
Tomi Kallio

Klubový hokej

V NHL hrával v kluboch Atlanta Thrashers, Columbus Blue Jackets a Philadelphia Flyers. Od záveru sezóny 2002/303 pôsobí v klube švédskej Elitserien Frölunda Göteborg.
Sapér

Sapér (franc. sapeur, od saper, podkopávať) je staršie označenie pre ženistu, príslušníka stavebného vojska, ktorý pripravuje cesty a odstraňuje prekážky, buduje zákopy a opevnenia.

Dejiny

Sapéri alebo tiež priekopníci čiže pionieri boli vojaci, ktorí pred postupujúcim vojskom odstraňovali prekážky a zátarasy, kopali zákopy, stavali mosty a podkopávali nepriateľské opevnenia, najmä pri obliehaní. Ich hlavnou výzbrojou bola dlhá sekera, ktorá slúžila tiež ako zbraň. Po zavedení strelného prachu pripravovali tiež podkopy, aby sa nepriateľské opevnenia dali vyhodiť do vzduchu.
Samostatné sapérske jednotky zaviedol do armády Napoleon a prevzali ich potom aj ďalšie armády. Nemecká armáda ich označovala ako pionieri, inde prevládlo označenie sapér (ang. sapper). Vo Francúzsku sa označenie sapeur používa aj v spojení s požiarnikmi (sapeurs-pompiers), tradíciu sapérov s dlhými sekerami a fúzmi uchováva Cudzinecká légia.
S rastúcou zložitosťou vojenskej aj stavebnej techniky nahradili v 20. storočí sapérske sekery stavebné stroje, žeriavy a pontóny, takže sapéra nahradil vojenský inžinier, technik a ženista, anglicky combat engineer.
Bourdelles

Poloha

Obec má rozlohu 7,06 km². Najvyšší bod je položený 40 m n. m. a najnižší bod 7 m n. m.

Obyvateľstvo

Počet obyvateľov obce je 120 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Balazé

Poloha

Obec má rozlohu 36,66 km². Najvyšší bod je položený 169 m n. m. a najnižší bod 70 m n. m.

Obyvateľstvo

Počet obyvateľov obce je 2 125 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ok, You’re Right

Remix

Existujú štyri remixy skladby, prvý od Maino, druhý od Cassidy, tretí od brooklynského rappera Papoose a štvrtý od Hell Rell nazvaný "Okay Your Dead".
Chris Osgood

Kariéra

Osgood bol v roku 1991 draftovaný tímom Detroit Red Wings v treťom kole na celkovom 54. mieste. Svoj debut v NHL si odohral v sezóne 1993/1994. Nasledujúcu sezónu bol v tíme jednotkou Mike Vernon. Detroit postúpil až do finále Stanley Cupu proti New Jersey Devils, kde prehral 0:4. O rok neskôr Osgood dostal viac šancí, odohral 50 zápasov s priemerom obdržaných gólov na zápas 2,17. Spoločne s Mikom Vernonon získal William M. Jennings Trophy. V sezóne 1996/1997 sa Detroit opäť prebojoval do finále Stanley Cupu, kde porazil Philadelphiu Flyers. Aj nasledujúcu sezónu sa tím dostal do finále Stanley Cup, tentoraz nastúpil proti Washingtonu Capitals, ktorý podľahol 4:0. Osgood tak získal dvakrát po sebe Stanley cup.
V lete 2001 do Detroitu prestúpil Dominik Hašek. Dňa 28. septembra] 2001 preto Osgood podpísal novú zmluvu s New York Islanders. Tu zotrval jeden a pol sezóny. Následne prestúpil do St. Louis Blues. Kde zostal do roku 2005. Po lockoutu sa opäť vrátil do Detroitu. V roku 2006 sa do tímu vrátil aj Dominik Hašek, tak Osgood odohral v NHL iba 26 zápasov. Nasledujúcu sezónu bol brankárskou jednotkou stále Hašek, no sprevádzali ho zranenia. Preto na záver súťaže nastupoval na viac zápasov Osgood, ktorý aj odohral väčšinu zápasov v play-off, kde Detroit postúpil až do finále a porazil Pittsburgh Penguins. O rok neskôr sa opäť prebojoval do finále, tentoraz však vyhral Stanley cup Pittsburgh Penguins. Po skončení sezónny 2010 – 11 ukončili svoju bohatú aktívnu kariéru.
Chourgnac

Poloha

Obec má rozlohu 6,96 km². Najvyšší bod je položený 260 m n. m. a najnižší bod 149 m n. m.

Obyvateľstvo

Počet obyvateľov obce je 73 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Virgilijus Alekna

Osaka 2007

Na MS v atletike 2007 skončil na štvtom mieste výkonom 65,24 m. Na tretieho Rutgera Smitha strácal 1,18 m. Alekna bol blízko k vypadnutiu pred tretím hodom, ale nakoniec tretím pokusom prehodil dovtedy posledného postupujúceho do užšieho finále.
Štetín

Dejiny

V 8. – 9. storočí slovanská osada rybárov a obchodníkov. Prvá zmienka o meste je z roku 967. Od 10. storočia súčasť Poľska. Mestské práva získal v roku 1243. V roku 1278 sa stal súčasťou hanzy. Na prelome 15. – 16. storočia hlavné mesto západného Pomoranska. Roku 1630 ho obsadili Švédsko a roku 1648 na základe vestfálskeho mieru pripadol Švédsku. Počas severnej vojny (1700 – 1721) ho obsadilo Brandenbursko a roku 1720 definitívne pripadlo Prusku. Počas 2. svetovej vojny bol takmer úplne zničený. Od roku 1945 súčasť Poľska. Mesto Dąbie (na pravom brehu rieky Odry) bolo včlenené do Štetína v roku 1948. Zámok v Štetíne a Staré Mesto boli znovu postavené v renesančnom slohu po zničení v druhej svetovej vojne - zámok v rokoch 1958-1980. Okrajových oblastí boli zväčšené. Historické pamiatky sú okrem iného v múzeách a na centrálnom cintoríne.
TSMC

Taiwan Semiconductor Manufacturing Company, Limited (tradičná čínština: 台灣 積 體 電路 製造 股份有限公司; pinyin: tai wan ju tǐ Diana Lu Zhi zǎo gǔ fén yǒu Xian Gongu si, skratka TSMC), je najväčší svetový špecializovaný nezávislý výrobca polovodičových diskov (tzv. waferov) a šiesty najväčší výrobca integrovaných obvodov.
Hoci ponúka rôzne výrobné rady, najznámejší je pre rad logických čipov. S TSMC spolupracujú svetoznámi výrobcovia procesorov a integrovaných obvodov ako napr. Applied Micro Circuits Corporation, Qualcomm, Altera, Broadcom, Conexant, Marvell, NVIDIA a VIA. Aj výrobcovia čipov, ktorí isté polovodičové kapacity vlastnia, časť svojej produkcie outsourcujú v TSMC.
Anton Krištof

Životopis

Prvý dirigent orchestra Mestského divadelného združenia v Banskej Bystrici.
Lužný

Názov

Názov dediny je odvodený z pôvodného názvu potoka, ktorý ňou preteká. Ten bol zložený z bežného slova Bach (potok) a výrazu Au, ktorý pochádza zo strednohornonemeckého slova ouwe (mokraď, lúka, luh). V historických prameňoch sa meno dediny vyskytuje v tvaroch: w Aupachu (1612) a Aubach (1787).

História

Prvá písomná zmienka o dedine pochádza z roku 1612.
Štyri (zbierka poviedok)

Štyri : Zbierka poviedok k sérii Divergencia (angl. Four : A Divergent Collection) je zbierka štyroch poviedok a troch scén k románovej sci-fi dobrodružnej trilógii Divergencia od americkej spisovateľky Veronicy Roth. V origináli bola vydaná nakladateľstvom HarperCollins v júli 2014, v slovenskom preklade Eleny Guričanovej ju vydalo vydavateľstvo Slovart v roku 2015. Poviedky boli vydané postupne od 23. apríla 2012 vo forme elektronických kníh. Sú prequelom k trilógií a približujú pozadie jej protagonistu Tobiasa Eatona.
Pohraniční

Názov

Pôvodný názov osada získala podľa nemeckej dediny Reitzenhain, ktorá sa nachádza v tesnom susedstve za štátnou hranicou. Najstarší tvar Richizendorf bol odvodený z osobného mena Richizo (zdrobnenina mena Heinrich alebo Richard). V historických prameňoch sa meno vyskytuje v tvaroch: Rayczenhayn (1457), Reiczennhan (1560), Reycznhain (1606), Reitzenhayn alebo Reizenhan (1787) a Reizenhan alebo Reizenhain (1846).

História

Prvá písomná zmienka o dedine pochádza z roku 1401.
Ribécourt-la-Tour

Poloha

Obec má rozlohu 8,79 km². Najvyšší bod je položený 121 m n. m. a najnižší bod 59 m n. m.

Obyvateľstvo

Počet obyvateľov obce je 375 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vacuum iuris

Vacuum iuris (slov. prázdnota práva) je stav, pri ktorom nejaká záležitosť nie je pokrytá právnou úpravou.
Krížna (vrch vo Vysokých Tatrách)

Polohopis

Druhý najvyšší štít v masíve Veľkej kopy, v juhozápadnej časti jeho hlavnej osi, medzi Nižným kôprovickým sedlom (Predným Holým vrchom) a Opáleným. Krížna je uzlovým bodom a odtiaľ v pokračovaní hlavnej osi rázsochy leží Opálené a Všiváky, pokým vo vedľajšom  ramene Krížnej medzi Kôprovicou a Krížnou dolinou je Malé Krížne, Koniarčisko (sedlo) a Štíty.

Názov

Na jeho vrchole sa schádzajú, križujú tri horské hrebene. Meno Krizno sa v literatúre prvý raz objavuje u Mateja Bela (Notitia, 1735).

Prví na vrchole

Prvý zaznamenaný zimný výstup uskutočnili 13. januára 1903 Karol Englisch a Karol Jordán.

Zaujímavosti

Na jeseň v roku 1943 veľký požiar zničil lesné porasty na južných stráňach štítu. V zime po holých stráňach padajú veľké lavíny. V minulosti vypásali chrbty vrchu miestni pastieri z Liptovskej Kokavy a Východnej. Počas Slovenského národného povstania sa tu nachádzal štáb partizánskeho oddielu Vysoké Tatry.
Košice – mestská časť Sídlisko KVP

Ulice

Bauerova, Cottbuská, Čordákova, Dénešova, Drábova, Drocárov park, Hemerkova, Húskova, Ulica Jána Pavla II., Janigova,  Jasuschova, Klimkovičova, Moskovská trieda, Starozagorská, Stierova, Titogradská, Trieda Košického vládneho programu, Wuppertálska, Wurmova, Zombova

Symboly mestskej časti

Mestské zastupiteľstvo v Košiciach uznesením č. 623/2008 na svojom XX. rokovaní dňa 30. a 31. októbra 2008 v súlade so zákonom o obecnom zriadení schválilo Všeobecne záväzné nariadenie mesta Košice č. 107 o erbe a vlajke mestskej časti Košice-Sídlisko KVP.

Erb

V modrom štíte zlatý hrabový trojlist.

Vlajka

Vlajka má podobu v jednej štvrti od žrde štiepeného listu, ktorého žrďová časť je žlto – modro delená, vejúca časť pozostáva z dvoch pozdĺžnych pruhov modrého a žltého. Vlajka má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu.

Dejiny

Výstavba začala v roku 1980 terénnymi úpravami. Posledné paneláky boli postavené v roku 1989.

Základná škola Drábova 3

Škola bola založená v roku 1984 a výchovno-vyučovací proces sa v nej začal 1. septembra 1984 s 24 triedami pre 740 žiakov. Má charakter typickej sídliskovej školy, no bola nie príliš výhodne postavená na okraji svojho obvodu. Disponovala kvalitným počiatočným priestorovým vybavením (päť odborných učební, knižnica a v priebehu školského roka dokončené dve telocvične). V dôsledku rozvoja Sídliska KVP narástol aj počet tunajších školopovinných detí, čo viedlo k výrazným kapacitným ťažkostiam v období rokov 1990 – 1993, kedy do školy dochádzalo až 1 300 žiakov. Zaviedlo sa preto dvojzmenné vyučovanie a z dôvodu potreby ďalších tried bola zrušená knižnica a niekoľko odborných učební, pričom dve triedy museli dochádzať do Základnej školy Kežmarská 28. Situácia sa stabilizovala po otvorení nových základných škôl na sídlisku, vďaka čomu mohli byť v škole otvorené nové odborné učebne (biológie, zemepisu, hudobnej výchovy, cudzích jazykov). V roku 1996 sa škola väčšmi zamerala na výučbu cudzích jazykov, ktorá prebiehala už od 3. ročníka, a v roku 1997 bola znovuotvorená knižnica, vznikli dve nové športové strediská (pre karate a pre hádzanú). V roku 2002 sa škola zapojila do projektu Infovek, výsledkom čoho bola o. i. modernizácia počítačovej učebne (pridanie dataprojektora a i.). V školskom roku 2008/2009 bola zriadená druhá počítačová učebňa. Ako riaditelia školy pôsobili Mgr. Ladislav Mizák (1984 – 1990), PhDr. Imrich Ilenin (1990 – 1995), Mgr. Rastislav Kišidaj (1995 – 2007), Mgr. Ľudmila Bričová (2007 – 2012) a od roku 2012 je riaditeľkou školy Ing. Mgr. Annamária Kmiťová.